Oficiālais Vēstnesis L 021 , 27/01/1996 Lpp. 0006 - 0006



Padomes Regula (EK) Nr. 138/96 (1996. gada 22. janvāris), ar kuru groza Regulu (EK) Nr. 520/94, ar ko ievieš Kopienas procedūru kvantitātes kvotu pārvaldībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu, ņemot vērā Komisijas priekšlikumu, tā kā Regulas (EK) Nr. 520/94 [1] 2. panta 5. punktā paredzēts, ka kvantitātes kvotas, kas nav piešķirtas, sadalītas vai izmantotas, ir jāpārdala termiņā, kas ļauj tās izmantot pirms beidzies laikposms, uz ko attiecas kvotas; tā kā pieredze, kas gūta 1994. gada kvotu pārvaldes laikā, ir parādījusi, ka, jo īpaši sakarā ar atļauju derīguma termiņu, ziņas par neizmantotajiem daudzumiem (kas sastāda pārdalāmo daudzumu lielāko daļu) bija pieejamas tikai pēc tam, kad beidzies 1994. gada kvotu laikposms; tā kā tāpēc minētās kvotas nevar tikt pārdalītas; tā kā tāpēc būtu jāparedz lielāka elastība to daudzumu pārdalē, kas nav piešķirti, sadalīti vai izmantoti; tā kā tomēr, lai izvairītos no jebkādas pārmērīgas ievedpreču uzkrāšanās, pārdales jautājums ir jāizvērtē katrā gadījumā atsevišķi un jāpieņem attiecīgi noteikumi jo īpaši attiecībā uz atļauju derīguma termiņu, ņemot vērā konkrētā produkta tipu un mērķus, kuru dēļ tika ieviestas attiecīgās kvotas; tā kā, lai pēc iespējas efektīvi pārdalītu neizmantotos daudzumus, ir vajadzīga pilnīga un ticama informācija par izsniegto importa atļauju faktisko izmantojumu; tā kā šajā nolūkā visas importa atļaujas, izmantotas vai neizmantotas, būtu jāatdod atpakaļ kompetentajām valsts iestādēm ilgākais desmit darba dienu laikā pēc to derīguma termiņa izbeigšanās; tā kā šajā nolūkā Regula (EK) Nr. 520/94 būtu jāgroza, IR PIEŅĒMUSI ŠO REGULU. 1. pants Regulu (EK) Nr. 520/94 ar šo groza šādi. 1. 2. panta 5. punktu aizstāj ar šādu: "5. Daudzumus, kas nav piešķirti, sadalīti vai izmantoti, sadala no jauna saskaņā ar 14. pantu, lai tos varētu izmantot laikposmā, uz ko attiecas kvota. Ja ir konstatēts, ka laikā nav iespējams no jauna sadalīt šādus daudzumus, Komisija katrā gadījumā atsevišķi saskaņā ar 23. pantā paredzēto procedūru pieņem lēmumu par to iespējamo pārdalīšanu nākamajā kvotas laikposmā."; 2. 19. panta 1. punktā frāzi "kas pilnīgi vai daļēji nav izmantoti" svītro. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Tomēr 1. panta 2. punktu nepiemēro atļaujām, kuras izdotas saskaņā ar Komisijas 1994. gada 17. novembra Regulu (EK) Nr. 2801/94, ar ko nosaka attiecīgos daudzumus, kuri importētājiem piešķirti saskaņā ar attiecīgo Kopienas kvantitatīvo kvotu pirmo daļu, kas 1995. gadā piemērojamas attiecībā uz dažiem produktiem ar izcelsmi Ķīnas Tautas republikā [2] un Komisijas 1995. gada 15. maija Regulu (EK) Nr. 1093/95, ar ko nosaka daudzumus, kuri importētājiem piešķirti saskaņā ar attiecīgo Kopienas kvantitatīvo kvotu otro daļu, kas 1995. gadā piemērojamas attiecībā uz dažiem produktiem ar izcelsmi Ķīnas Tautas republikā [3]. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 22. janvārī Padomes vārdā — priekšsēdētāja W. Lucchetti [1] OV L 66, 10.3.1994., 1. lpp. [2] OV L 297, 18.11.1994., 13. lpp. Regula, kas grozīta ar Regulu (EK) Nr. 3087/94 (OV L 325, 17.12.1994., 47. lpp.). [3] OV L 109, 16.5.1995., 27. lpp. --------------------------------------------------